Document ID: 31993R1618

Title and Content:
ΚΑΝΟΝΙΣΜΟΣ (ΕΟΚ) αριθ. 1618/93 ΤΗΣ ΕΠΙΤΡΟΠΗΣ της 25ης Ιουνίου 1993 για τροποποίηση του κανονισμού (ΕΟΚ) αριθ. 83/91 σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών μεταξύ επιχειρήσεων που αφορούν τα ηλεκτρονικά συστήματα κράτησης θέσεων στις υπηρεσίες αεροπορικών μεταφορών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3976/87 του Συμβουλίου της 14ης Δεκεμβρίου 1987 για την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών και εναρμονισμένων πρακτικών στον τομέα των αεροπορικών μεταφορών (1), όπως τροποποιήθηκε τελευταία από τον κανονισμό (ΕΟΚ) αριθ. 2411/92 (2), και ιδίως το άρθρο 2, Εκτιμώντας: ότι η ισχύς του κανονισμού (ΕΟΚ) αριθ. 83/91 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3618/92 (4), λήγει στις 30 Ιουνίου 1993- ότι, το Συμβούλιο αναμένεται να θεσπίσει ειδικούς κανόνες για τα ηλεκτρονικά συστήματα κράτησης θέσεων (5) στο άμεσο μέλλον- ότι, κατά τη διατύπωση του τελικού κειμένου όσον αφορά την απαλλαγή κατά κατηγορίες που θα εφαρμοσθεί μετά τις 30 Ιουνίου 1993 (6), ενδείκνυται να ληφθούν υπόψη οι εν λόγω ειδικοί κανόνες- ότι, ως εκ τούτου, πρέπει να παραταθεί για μικρό χρονικό διάστημα η ισχύς του κανονισμού (ΕΟΚ) αριθ. 83/91, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 13 του κανονισμού (ΕΟΚ) αριθ. 83/91 της Επιτροπής, η ημερομηνία "30 Ιουνίου 1993" αντικαθίσταται από την ημερομηνία "31 Δεκεμβρίου 1993". Άρθρο 2 Ο παρών κανονισμός αρχίζει να ισχύει την 1η Ιουλίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Ιουνίου 1993.

Classification Labels:
1022
1015
703
36

Label Descriptions:
{"1022": "Προστασία ελεύθερου ανταγωνισμού", "1015": "Προστασία των συναλλαγών", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 4505
2474
3098

EuroVoc IDs (Expanded): 4505
2474
3098

Dataset Source: meu

Split: train